Unge transkønnede danskere behøver ikke længere vente, til de er 18 år, med at komme i hormonbehandling.

Siden januar har det været muligt for børn og unge ned til 12 år at komme i behandling med medicin, der udsætter puberteten, og fra man er 16, kan man begynde på hormoner fra det køn, man identificerer sig med – såkaldte krydshormoner.

»Man har valgt at muliggøre behandling af børn og unge, fordi man har vurderet, at der er børn og unge, som er transkønnede og har behov for udredning og behandling«, fortæller overlæge i Sundhedsstyrelsen Annlize Troest.